**3 gizarte-langile**

**ERRONDO GURE ETXEA**

**HELBURU NAGUSIAK**

Nazioarteko babesa behar duten pertsonei informazioa, baliabideak eta zerbitzuak ematea, oinarrizko beharrak eta arlo hauetakoak estaltzeko: soziosanitarioak, eskubide eta betebeharrak, gizarteratzea eta lan-munduratzea, laguntza ekonomikoak, hezkuntza eta enplegua.

Gizartetik baztertutako pertsonak gizarteratzeko zerbitzuak ematea, esku-hartze guztietan zeharkako ikuspegia aplikatuz.

**HARREMAN HIERARKIKO FUNTZIONALAK**

Hierarkikoki, Zentroko Koordinazioaren mende dago, eta, funtzionalki, programaren Koordinazioaren mende. Zuzeneko euskarria emango die programaren erabiltzaileei.

**ZEREGINAK**

* Zentrorako sarbideari eta jarduerei buruzko informazioa eta orientazioa ematea.
* Zentrora aldi baterako datozenei harrera egiten laguntzea.
* Pertsonen gizarte-, lan- eta kultura-arloko integrazioa erraztea.
* Lantaldeari lana erraztea eta laguntzea.
* Kasuak bideratzeko ekintzak egitea, irizpide etikoetan oinarrituta.
* Bere ekintzen monitorizazioa eta informazio-fluxua bermatzea.

**Zentrorako sarbideari eta jarduerei buruzko informazioa eta orientazioa ematea**

* Zerbitzu eta baliabide sozial, publiko eta pribatuei buruzko informazio orokorra ematea.
* Oinarrizko gizarte-orientazio indibiduala ematea, eta informazioa biltzea beharrak detektatzeko eta, ondoren, beste erakunde eta baliabide orokor edo espezializatu batzuetara bideratzeko.
* Informazioa eta orientazioa emateko saioak egitea taldeka.
* Inguruko erabilera eta ohiturei buruzko kultura-orientazioa ematea.

**Zentrora aldi baterako datozenei harrera egiten laguntzea.**

* Eguneko Zentroan eta Gaueko Zentroan sartzen eta oinarrizko ostatu- eta mantenu-beharrak estaltzen laguntzea.
* Behar bereziak dituzten pertsonentzako zerbitzu eta jarduera orientatuak eta irisgarriak abian jartzea.
* Harreran laguntzea eta familiakoei erakundearen, programaren, zentroaren araudiaren, mugen, eskubide eta betebeharren, ostatuaren eta ingurunearen berri ematea.
* Errefuxiatuei eskubidez dagozkien sistema publikoetan sartzen laguntzea eta bitartekari lanak egitea (erroldatzea, osasun-arreta, prestakuntza, laneratzea eta abar).
* Beharrezkoa bada, osasun-unitate edo osasun mentaleko unitate espezializatuari berehala jakinaraztea.
* Laguntza ekonomikoak bideratzea, atzemandako beharren arabera.

**Gizarte-, lan- eta kultura-arloko integrazioa erraztea.**

* Gizarteratzeko ibilbidea adostasunez egitea erraztea.
* Gizarteratzeko ibilbidearen jarraipena egitea (elkarrizketak, informazioa, gestio eta tramiteei buruzko argibideak, hezkuntza- eta prestakuntza-arloko esku-hartzeak, laguntza ekonomikoen proposamenak, besteak beste).
* Bitartekari-lanak egitea arlo sozialean, familiarrean eta kulturartekoan.
* Gizarteratzeko saioak egitea taldeka.
* Modu integralean laguntzea lana bilatzen, ibilbidearen fase guztietan eta proiektuan definitutako estandarren arabera.
* Tokiko agintariekin lankidetzan, errefortzu-ekintzak egitea gizarte-, kultura- eta hizkuntza-trebetasun berriak lortzeko.
* Zentrotik irteteko prestatzen laguntzea.

**Lantaldeari lana erraztea eta laguntzea.**

* Zentroko lantaldearentzako gaikuntza-jarduerak eta lantegiak proposatzea eta haietan parte hartzea.

**Kasuak bideratzeko ekintzak egitea, irizpide etikoetan oinarrituta.**

* Beste zerbitzu edo erakunde batzuentzako txostenak lantzea.
* Kanpoko erakunde eta baliabideetara bideratzea kasuak.
* Abusu-kasu posibleen detekzioan eta ekintzetan parte hartzea.
* Laguntzen dien pertsonen informazioaren konfidentzialtasuna bermatzea.
* Diskrezioz jokatzea eta genero-indarkeriaren biktima izan diren emakumeen zaintza sustatzea.

**Bere ekintzen monitorizazioa eta informazio-fluxua bermatzea.**

* Gogobetetze-inkestak egitea, esku-hartzea hobetzeko eta ikasitakoak integratzeko.
* Zentroan artatutako indibiduoentzat, familientzat, taldeentzat edo komunitatearentzat esanguratsua den informazioa jaso, sistematizatu eta aztertzea.
* Proiektuaren dirulaguntzarekin erlazionatutako segimendu-lanak, barne-ebaluazioa eta txostenak egitea.

**PROFILA**

* Gizarte Laneko diplomatura edo gradua.
* Prestakuntza osagarria Gizarte Hezkuntzan, osasun-diagnostiko sozialean, familia-bitartekaritzan, orientazioan edo antzekoetan.
* Gutxienez 2 urteko lan-esperientzia zuzena sozialki baztertutako herritarrekin.
* Egiaztatzeko moduko esperientzia esku hartzeko metodologien garapenean eta esku-hartze sozialeko tresnen aplikazioan.
* Giza eskubideen, migrazioaren edo babesaren inguruan esperientzia edo prestakuntza osagarria izatea balioetsiko da.
* Esparru logikoaren metodologiari, adierazle sozialen eraikuntzari eta neurketari eta inpaktu sozialeko proiektuen segimenduari eta ebaluazioari buruzko ezagutzak.
* Diagnostikoak egiteko, datu-baseak antolatzeko eta gaikuntzako, administrazioko eta baliabideen kudeaketako ekitaldiak programatzeko gaitasuna eta esperientzia.
* Euskaraz jakitea. Ingelesa jakitea balioetsiko da.

**GAITASUNAK**

* Analisi-gaitasuna izatea eta gaztelaniaz eta euskaraz idazten oso ondo jakitea.
* Harremanetarako gaitasuna eta komunikazio-gaitasuna izatea.
* Erakundeen arteko lanerako trebetasunak eta elkarrizketarako gaitasuna.
* Txostenak eta dokumentu teknikoak lantzen jakitea.
* Informazioa konfidentzialtasun-printzipioaren arabera erabiltzea.
* Taldean eta presiopean lan egiteko gaitasuna izatea.
* Tresna informatikoak (bulegotika-paketea) erabiltzen jakitea.
* Baliabide eta prozesu administratiboak maneiatzeko eta gauzatzeko gaitasunak izatea.

**POSTUAREN DESKRIBAPENA:**

* Urtebeteko kontratua.
* Lanaldi osoa.

Hautagaiak bat etorri beharko du San Joan Jainkoarenaren Ordenaren xede eta helburuekin, zeina behartsuenen giza garapena sustatzen konprometituta baitago

San Juan de Dios Ospitalean, aukera-berdintasuna bermatzeko konpromisoa harturik, emakumeen eta gizonen arteko presentzia orekatua sustatu eta talde ahulen lan-inklusioa bultzatzen dugu. https://www.sanjuandedios-sansebastian.es